Решение на Съда (шести състав) от 26 март 2015 г. —
Wünsche Handelsgesellschaft International/Комисия
(Дело C‑7/14 P)(1)
„Обжалване — Митнически кодекс на Общността — Член 220, параграф 2 и член 239 — Опрощаване на вносни мита — Внос на консервирани гъби с произход от Китай — Решение, с което се приема, че няма основание за опрощаване на вносните мита“
1.                     Обжалване — Основания — Неправилна преценка на фактитe — Недопустимост — Контрол от страна на Съда върху извършената от Общия съд преценка на изложените пред него факти — Изключване, освен в случай на изопачаването им (член 256 ДФЕС; член 58 от Статута на Съда) (вж. точки 49—53)
2.                     Собствени ресурси на Европейския съюз — Последващо събиране на вносни или износни мита — Условия за невземане под отчет на вносни мита, предвидени в член 220, параграф 2, буква б) от Регламент № 2913/92 — Грешка на администрацията, която не е било „възможно да бъде открита от лицето, отговорно за плащането“ — Критерии за преценка — Сложност на тарифната уредба (член 220, параграф 2, буква б) от Регламент № 2913/92 на Съвета; член 10, параграф 1 от Регламент № 2125/95 на Комисията и член 14, параграф 2 от Регламент № 1864/2004 на Комисията) (вж. точки 55—67)
3.                     Обжалване — Основания — Основание, насочено срещу част от мотивите, изложена за изчерпателност — Негодно основание — Отхвърляне (вж. точки 71—73)
4.                     Обжалване — Основания — Непълнота на мотивите — Отхвърляне (вж. точки 84—87)
Диспозитив
1)
Отхвърля жалбата.
2)
Осъжда Wünsche Handelsgesellschaft International mbH & Co. KG да заплати съдебните разноски.
1  ОВ C 52, 22.2.2014 г.